Eins og kunnugt er sjá ÍAV um byggingu álversins í Helguvík en um þessar mundir starfa um 35 starfsmenn á framkvæmdasvæðinu . Miklar öryggiskröfur eru gerðar á vinnusvæðinu og sækja allir starfsmenn sem vinna við verkið öryggisnámskeið áður en þeir hefja störf . Með þessu fyrirkomulagi hefur náðst frábær árangur í öryggismálum á svæðinu og þess má geta að í vor var þeim merka áfanga náð að unnar höfðu verið 100.000 vinnustundir án fjarveruslyss en það jafngildir 54 ársstörfum . ÍAV eru mjög stoltir af því að vera þátttakandi í slíku starfi en þessum góða árangri má fyrst og fremst þakka samstilltu átaki allra stjórnenda ÍAV á verkinu í samvinnu við verkkaupann Norðurál .